Մեզանում շատ երիտասարդներ էին ընտրում զինվորական գործը, արտերկրում փայլուն կերպով զինվորական ակադեմիաներ ավարտում, վերադառնում ու ծառայության մտնում ազգային բանակում: Իսկ երբ գալիս էր զորացրվելու տարիքը, հասած էին լինում ընդամենը գնդապետի կամ փոխգնդապետի աստիճանի՝ առանց պաշտոնում էական առաջխաղացում ունենալու: Մինչդեռ մի խումբ գեներալներ ունենք, որոնք անկախ տարիքից եւ այլ պատճառներից, միշտ նույն պաշտոնին էին մնում: Երիտասարդ կադրային սպան չի կարողանում իրականացնել այն երազանքը, որն ունենում է ցանկացած զինվոր՝ դառնալ գեներալ: